סאם ריידר

סאם ריידר (; נולד ב-25 ביוני 1989<ref></ref>) הוא זמר בריטי. התפרסם בעיקר בפלטפורמת הטיקטוק בתקופת הסגר הראשון עקב מגפת הקורונה. ב-10 במרץ 2022 הכריזה רשות השידור הבריטית, BBC, כי הוא נבחר לייצג את הממלכה המאוחדת באירוויזיון 2022, שתקיים בטורינו.<ref></ref><ref></ref> הוא הגיע למקום השני עם השיר "Space Man".<ref name=":2"></ref><ref></ref>

== שנותיו הראשונות ==
ריידר נולד במחוז אסקס, שמוקם במזרח אנגליה, בשנת 1989. בין השנים 2000–2007 למד בבית הספר הקתולי סנט ג'ון פיין בעיר צ'למספורד. הוא החל לשיר כשהיה ילד, וקיבל השראה להמשיך בקריירת המוזיקה לאחר שראה הופעה חיה של להקת הרוק הקנדית סם 41.<ref></ref>

ריידר הוא מעריץ של תחרות הזמר של האירוויזיון. כנער נהג לראות מדי שנה את אירועי התחרות יחד עם משפחתו בפרוורי אסקס.<ref></ref> עבודתו הראשונה הייתה מסירת טפסים ומסמכים עבור The Essex Chronicle.

יש לו אחות שמתגוררת בסידני שבאוסטרליה, והוא מבקר אותה בקביעות.<ref></ref> ריידר הצהיר כי לאחר שראה את להקת לורדי זוכה באירוויזיון 2006, הוא החל לנגן בגיטרה.<ref></ref>

== קריירה ==
בשנת 2009 החל לעבוד כגיטריסט וכזמר בתעשיית המוזיקה. בגיל 19 הקים את להקת The Morning After, שאיתה הוציא לאור שני אלבומי אולפן.<ref></ref> לאחר פירוק הלהקה ב-2010 יצא ריידר לסיבוב ההופעות כגיטריסט של הלהקה הקנדית Blessed by a Broken Heart. בשנת 2012 הוא החל לעבוד כסולן הראשי החדש של הלהקה, והוציא איתה את האלבום Feel the Power. הוא עזב אותה ב-2013, והחל לעבוד כסולן של להקת הרוק האמריקאית Close Your Eyes. ריידר הוציא איתה אלבום אחד בשם Line in the Sand, ופרש ב-2014.<ref></ref><ref></ref>

לאחר סיום עבודתו עם הלהקות ריידר המשיך בקריירה שלו כאמן סולו. ב-2016 נסע לנאשוויל שבטנסי כדי להקליט את אלבום הבכורה שלו. על-אף שסיים את כל תהליכי ההקלטה, האלבום לא יצא לאור מעולם. במשך תקופה עבד ריידר כזמר בחתונות ובמועדונים.

ריידר התפרסם באמצעות פלטפורמת הטיקטוק, שם החל לפרסם סרטונים שלו שר במהלך הסגר הראשון של מגפת הקורונה במרץ 2020. הוא נחשף למאות אלפי משתמשים באפליקציה, ביניהם סיה, ג'סטין ביבר, אלישיה קיז ואלטון ג'ון. עד סוף שנת 2020 הפך ריידר לאמן הבריטי הפופולרי ביותר בפלטפורמה.<ref></ref> מאוחר יותר חתם חוזה הקלטות עם חברת התקליטים פרלופון ועם המפיק המוזיקלי דייוויד מיי. בשנת 2021 יצא לאור המיני-אלבום הראשון שלו, The Sun's Gonna Rise, שזכה ל-100 מיליון השמעות ברחבי העולם.<ref></ref>

ריידר כתב את "Space Man" במהלך מגפת הקורונה, לפני שנבחר לייצג את הממלכה המאוחדת באירוויזיון 2022. בינואר 2022 שלח את השיר ל-TaP Music ול-BBC, ובאותו החודש נענה להצעתם לייצג את המדינה באירוויזיון. ב-10 במרץ 2022 הכריזה רשות השידור הבריטית באופן רשמי, BBC, כי ריידר נבחר לייצג את הממלכה המאוחדת באירוויזיון 2022, שהתקיים בטורינו שבאיטליה, עם השיר "Space Man".<ref></ref> בין החודשים מרץ–מאי הופיע ברחבי היבשת על מנת לקדם את שירו.<ref></ref>

ב-12 במאי 2022 שידרה רשות השידור הבריטית סרט תיעודי בשם Sam Ryder: Road to Eurovision, שהיה זמין ב-BBC iPlayer וביוטיוב. בסרט הוצג המסע של ריידר עד לאירוויזיון.<ref></ref> ב-14 במאי ביצע את "Space Man" בגמר התחרות. הוא הגיע למקום השני עם 466 נקודות (283 מהשופטים ו-183 מהקהל). הוא הפך לנציג הבריטי שצבר את מספר הנקודות הגבוה ביותר אי פעם בהיסטוריית המדינה בתחרות האירוויזיון. ריידר השיג את התוצאה הגבוהה ביותר של הממלכה המאוחדת מאז אירוויזיון 2002, שם הגיעה למקום השלישי.<ref></ref><ref></ref> הוא אף זכה בפרס התקשורת של פרסי מרסל בזנסון.<ref></ref>

ביוני 2022 ביצע ריידר את "Space Man" בקונצרט יובל הפלטינה למלכות אליזבת השנייה.<ref></ref><ref></ref> באותו החודש הופיע בתוכנית הריאליטי הבריטית Celebrity Gogglebox ובתוכנית האירוח ההולנדית Hit It.<ref></ref><ref></ref> ריידר היה מופע החימום של פאלומה פיית', לואיס קפלדי וראג-אנ'-בון מאן.<ref></ref> הוא בעצמו יצא לסיבוב הופעות ראשון בין אוקטובר לנובמבר 2022.<ref></ref>

ביולי ביצע את המנון הממלכה המאוחדת בגרנד פרי בריטניה.<ref></ref> בין החודשים יולי–אוגוסט הופיע במספר פסטיבלי מוזיקה שונים ברחבי ארצות הברית וקוריאה הדרומית.<ref></ref> It will be followed up with a UK and Ireland tour for 2023.<ref></ref><ref></ref> ב-19 באוגוסט הוציא את הסינגל "Somebody", שהגיע למקום ה-77 במצעד הסינגלים הבריטי. אלבום הבכורה שלו, יצא לאור ב-18 בנובמבר.<ref></ref>

ב-2 בספטמבר 2022 הוציא את "Living Without You", שיתוף פעולה עם סיגלה ודייוויד גטה. ב-3 בספטמבר ביצע את "Somebody to Love" של קווין לצד בריאן מיי ורוג'ר טיילור בקונצרט מחווה לטיילור הוקינס באצטדיון וומבלי בלונדון.

== חיים אישיים ==
ריידר הוא טבעוני מוצהר. הוא נמצא במערכת יחסים עם בת-זוגו לויס גאסקין-ברבר. השניים פתחו בר מיצים טבעוני בשנת 2017 בשם "Lone Wolves". הם סגרו אותו ב-2019 והפכו אותו לבית קפה טבעוני בשם "Café Bijou".<ref></ref> הוא הצהיר כי השראותיו המוזיקליות הן אלטון ג'ון, דייוויד בואי וקווין. ריידר מאמין בקיומם של חייזרים, ואף שקל להיות אסטרונאוט. הוא טוען כי בעברו ראה עב"ם כשהיה בהוואי.<ref></ref>

== דיסקוגרפיה ==
=== אלבומי אולפן ===
{|class="wikitable plainrowheaders" style="text-align:center;" border="1"
|-
! scope="col"| שם
! scope="col"| פרטים
|-
! scope="row"| There’s Nothing But Space, Man!
|
* יצא לאור: 14 באוקטובר 2022<ref>[https://eurostore.warnermusic.com/uk/artists/sam-ryder/there-s-nothing-but-space-man-cd-cassette-bundle.html "There's Nothing But Space, Man! CD + Cassette Bundle", Warner Music]. Retrieved 15 May 2022</ref>
* חברת תקליטים: פרלופון
* פורמט: הורדה דיגיטלית, סטרימינג
|}

=== מיני-אלבומים ===
{|class="wikitable plainrowheaders" style="text-align:center;" border="1"
|-
! scope="col"| שם
! scope="col"| פרטים
|-
! scope="row"| The Sun's Gonna Rise
|
* יצא לאור: 2021
* חברת תקליטים: פרלופון
* פורמט: הורדה דיגיטלית, סטרימינג
|}

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס אמי האמנותי
|המוזיקה והמילים המקוריות הטובות ביותר
|"Fought & Lost"
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:זמרים בריטים
קטגוריה:גיטריסטים בריטים
קטגוריה:משתתפי אירוויזיון 2022
קטגוריה:נציגי הממלכה המאוחדת באירוויזיון
קטגוריה:בריטים שנולדו ב-1989